
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΛΗΜΟΚΡΑΙΊΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 949 


16 Οκτωβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Νσμικού Προσώπσυ Δημοσΐσυ Δικαΐσυ στην κοι¬ 
νότητα Κατσικάς Ν. Ιοκιννΐνων με την επωνυμία 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΚΑΤΣΙ¬ 
ΚΑΣ». 1 

Σύσταση Νομικού Προσώπου Δημοσίου Δικαίου στην κοι¬ 
νότητα Κόντσικας Ν. Ιωαννίνων με την επωνυμία 
«ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΚΟΝΤΣΙ- 

ΚΑΣ». 2 

Αντικατάσταση υπευθύνου πυρηνικού γιατρού στο ερ¬ 
γαστήριο Οστεοπόρωσης κατηγ. (Α-1) των Α. ΣΙΟΥ- 
ΝΤΑ - Ε. ΜΟΛΥΒΔΑ & ΣΙΑ Ο.Ε. στη θεσ/νίκη. .. 3 
Ψήφιση ΟΕΥ Συμβουλίου Περιοχής 5ης Εδαφικής Πε¬ 
ριφέρειας Ν. Λασιθίου. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 25289 (1) 


Σύσταση Νομικού Προσώπου Δημοσίου Δικαίου στην κανό- 

τητα Κατσικάς Ν. Ιωαννίνων με την επώνυμη «ΠΝΕΥΜΑ¬ 
ΤΙΚΟ ΚΕΝΤΡΟ ΚΟΙΝΟΤΗΤΑΣ ΚΑΤΣΙΚΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθμ. 88/1996 απόφαση του Κοινοτικού Συμ¬ 
βουλίου Κατσικάς, αποφασίζουμε: 

1. Συστήνουμε στην Κοινότητα Κατσικάς Ν. Ιωαννίνων 
Ν.Π.Δ.Δ. με την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙ¬ 
ΝΟΤΗΤΑΣ ΚΑΤΣΙΚΑΣ». 

2. Σκοπός του Νομικού Προσώπου είναι: 

α) Η πνευματική, πολιτιστική αναβάθμιση των κατοίκων 
της Κοινότητας και η διοργάνωση όλων των Πολιτιστικών 
Εκδηλώσεων που λαμβάνουν χώρα όλη τη διάρκεια του 
έτους στην Κοινότητα μέσω του ΠΝΕΥΜΑΤΙΚΟΥ - ΠΟΛΙ¬ 
ΤΙΣΤΙΚΟΥ ΚΕΝΤΡΟΥ. 

β) Η διδασκαλία της ιστορίας του τόπου στους νέους 
μέσω της ΚΟΙΝΟΤΙΚΗΣ ΒΙΒΛΙΟΘΗΚΗΣ. 

γ) Η ανάπτυξη και προβολή του κινηματογράφου, του 


θεάτρου και του τοπικού καρναβαλιού μέσω τσυ ΚΟΙΝΟ¬ 
ΤΙΚΟΥ ΘΕΑΤΡΟΥ - ΚΙΝΗΜΑΤΟΓΡΑΦΟΥ. 

δ) Η ανάπτυξη χορευτικών τμημάτων και η διδασκαλία 
της δημοτικής μουσικής καθώς και η έκθεση παραδοσια¬ 
κών λαϊκών αντικειμένων, φσρεσιών κ.λπ. υλικού, μέσω 
της ΠΙΝΑΚΟΘΗΚΗΣ - ΜΟΥΣΕΙΟΥ - ΣΧ. ΤΕΧΝΩΝ. 

ε) Η δημιουργική απασχόληση των νέων και η εν γένει 
ενασχόλησή τους με αθλητικές δραστηριότητες μέσω του 
ΚΕΝΤΡΟΥ ΝΕΟΤΗΤΑΣ ΑΘΛΗΤΙΚΟΥ ΚΕΝΤΡΟΥ. 

3. Πόροι του Νομικού Προσώπου είναι: 

α) Η ετήσια επιχορήγηση της Κοινότητας ύψους 
1.000.000 δρχ. δυνάμενη να αναπροσαρμόζεται. 

β) Κάθε είδσυς συνδρσμές, εισφορές, κληρονομιές και 
κληροδοσίες. 

γ) Οι πρόσοδοι από την ίδια του περιουσία, 
δ) Οι εισπράξεις από το αντίτιμο των υπηρεσιών που πα¬ 
ρέχονται από το Νομικό Πρόσωπο, 
ε) Κάθε παροχή του Κράτους ή άλλη νόμιμη πρόσοδος. 

4. Το Νομικό Πρόσωπο εκπροσωπείται ενώπιον των Δι¬ 
καστηρίων και πάσης Αρχής από τον Πρόεδρο του Δ.Σ. και 
σε περίπτωση απουσίας ή κωλύματσς από τον Αντιπρόε¬ 
δρο. 

5. Κάλυψη δαπάνης: ( Αρθρο 27 Ν. 2081/92) 

Από τις διατάξεις της απόφασης αυτής προκαλείται δα¬ 
πάνη σε βάρσς τσυ προϋπολσγισμού της Κοινότητας (σελ. 
37 Κ.Α. 212.3) ύψους 1.000.000 δρχ. ετησίθ)ς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιοίάννινα, 4 Οκτωβρίου 1996 
Με εντολή Γεν. Γραμ. Περιφ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-φ- 

Αριθ. 25348 (2) 

Σύσταση Νσμικού Προσώπου Δημοσίου Δικαίου στην κοινό¬ 
τητα Κόντσικας Ν. Ιωαννίνων με την επωνυμία «ΠΝΕΥ¬ 
ΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΚΟΝΤΣΙΚΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχσντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
1995). 

2. Την αριθμ. 57/1996 απόφαση του Κοινοτικού Συμ¬ 
βουλίου Κόντσικας, απσφασίζσυμε: 

1. Συστήνουμε στην Κοινότητα Κόντσικας Ν. Ιακιννίνων 
Ν.Π.Δ.Δ. με την επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙ¬ 
ΝΟΤΗΤΑΣ ΚΟΝΤΣΙΚΑΣ». 

2. Σκοπός του Νομικού Προσώπου είναι Η πνευματική, 
πολιτιστική αναβάθμιση της Κοινότητας, μέσω της Κοινο¬ 
τικής Βιβλιοθήκης, του Ααογραφικού Μουσείου και των 
πολιτιστικών εκδηλώσεων. 

3. Πόροι του Νομικού Προσώπου είναι: 

α) Ετήσια επιχορήγηση της Κοινότητας ύψους 500.000 

δρχ. 

β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

4. Το Νομικό Πρόσωπο εκπροσωπείται ενώπιον των Δι¬ 
καστηρίων και πόσης Αρχής από τον Πρόεδρο του Δ.Σ. και 
σε περίπτωση απουσίας ή κωλύματος από τον Αντιπρόε¬ 
δρο. 

5. Κάλυψη δαπάνης: ( Αρθρο 27 Ν. 2081/92) 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας (σελ. 
37 Κ.Α. 212.3) ύψους 500.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Ιωάννινα, 4 Οκτωβρίου 1996 

Με εντολή Γεν. Γραμ. Περιφ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. ΔΥ/Γι/38038/96 (3) 

Αντικατάσταση υπευθύνου πυρηνικού γιατρού στο εργα¬ 
στήριο Οστεοπόρωσης κατηγ. (Α-1) των Α. ΣΙΟΥΝΤΑ - 
Ε. ΜΟΛΥΒΔΑ & ΣΙΑ Ο.Ε. στη θεσ/νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γι/38038/30.9.1996 απόφαση του Περ/κού 
Διευθυντή Θεσσαλονίκης που εκδόθηκε σύμφωνα με τις 
διατάξεις του άρθρου 4 του Ν.Δ. 181 /74 του Π.Δ. 470/83 
και την υπουργική απόφαση 14632 (φορ) 1416/19.7.91 
έγινε η αντικατάσταση υπεύθυνου πυρηνικού γιατρού Νι¬ 
κολάου Καρατξά από τον Ευάγ. Πανδούλα στο εργαστήριο 
κατηγ. (Α-1) ίη νίίΓΟ εξετάσεων των Α. ΣΙΟΥΝΤΑ - Ε. ΜΟ¬ 
ΛΥΒΔΑ & ΣΙΑ Ο.Ε. στην οδό Μητροπόλεως 85 στη θεο/ 
νίκη. 

Θεσσαλονίκη, 30 Σεπτεμβρίου 1996 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. 5214 (4) 

ψήφιση ΟΕΥ Συμβουλίου Περιοχής 5ης Εδαφικής Περι¬ 
φέρειας Ν. Λασιθίου. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκαν με το άρθρο 26 του Ν. 1832/89 και του 
άρθρου 8 παρ. 5 του Ν. 2307/95. 

2. Τις διατάξεις του άρθρου 48 του Ν. 2218/94 όπως 
έχουν τροποποιηθεί. 


3. Την αριθ. 31943/12.7.1995 Εγκύκλιο του Υπουρ¬ 
γείου Εσωτερικών. 

4. Την αριθ. 14/95 σύμφωνη γνώμη του Υπηρεσιακού 
Συμβουλίου του άρθρου 8 παρ. 4 του Ν. 2307/95. 

5. Όλο το σχετικό (ράκελλο, αποφασίζουμε: 

Εγκρίνουμε τον ΟΕΥ Συμβουλίου Περιοχής 5ης Εδαφι¬ 
κής Περιφέρειας όπως παρακάτω: 

ΜΕΡΟΣ ΠΡΩΤΟ 

Διάρθρωση - Αρμοδιότητες της Υπηρεσίας του 
Συμβουλίου Περιοχής 

Αρθρο 1 

Οι Υπηρεσίες του Συμβουλίου Περιοχής της 5ης Εδαφι¬ 
κής Περιφέρειας του Νομού Λασηθίου, διαρθρώνονται αε 
Διεύθυνση και Τμήματα. Με απόφαση του Προέδρου του 
Δ.Σ. του Σ.Π. μπορεί να δημιουργούνται για την εύρυθμη 
λειτουργία της υπηρεσίας, μη αυτοτελή γραφεία ή αντί¬ 
στοιχου επιπέδου μη αυτοτελείς οργανικές μονάδες στα 
πλαίσια του κάθε τμήματος. 

Η Διεύθυνση του Συμβουλίου Περιοχής αποτελείται από 
τα παρακάτω Τμήματα: 

Α) Τμήμα Μελετών - Προγραμματισμού και Τεχνικών 
Έργων: 

Μη αυτοτελή γραφεία: 

α) Σχεδιασμού - Προγραμματισμού - Ανάπτυξης 
β) Μελετών - έργων 

Β) Τμήμα Διοικητικής Υποστήριξης και Οικονομικαύ: 

Μη αυτστελή γραφεία: 
α) Διοικητικό - Πληροφορικής 
β) Οικονομικό 
γ) Ταμειακή Υπηρεσία 
Γ) Τμήμα Παροχής Υπηρεσιών: 

Μη αυτοτελή γραφεία: 

α) Διαχείρισης στερεών αποβλήτων, καθαριότητας 
β) Ύδρευσης - απσχέτευσης 
γ) Εκτέλεσης μικρών έργων υποδομής 
δ) Κοινωνικής στήριξης, υγείας. 

Αρθρο 2 

α. Τμήμα Μελετών - Προγραμματισμού και Τεχν. Έργων 
Στις αρμοδιότητες του Τμήματος ανήκουν η εκπόνηση 
μελετών, σχεδίων και η υλοποίηαη προγραμμάτων για την 
κοινωνική - οικονομική και πολιτιστική ανάπτυξη της πε¬ 
ριοχής και την κοινή εξυπηρέτηση των ΟΤΑ και Σ.Π. και 
των κατοίκων της περιοχής καθώς και η ανεύρεση και δια¬ 
χείριση χρηματοδοτικών πόρων από προγράμματα της Ευ¬ 
ρωπαϊκής Ένοοσης και των Δημοσίων Επενδύσεων. Η με¬ 
λέτη, η εκτέλεση και παρακολούθηση τοπικών έργων υπο¬ 
δομής και ανάπτυξης διαδημοτικής - διακοινοτικής σημα¬ 
σίας. Η λήψη μέτρων σχετικών με τη ρύθμιση του πολεο- 
δομικού σχεδιασμού και θεμάτων προστασίας περιβάλλο¬ 
ντος. 

Αναλυτικότερα οι αρμοδιότητες του Τμήματος είναι: 

1. Η συγκέντρωση, επεξεργασία - αξιοποίηση και τή¬ 
ρηση στατιστικών στοιχείων για την αικονομική, κοινωνική 
και πολιτιστική κατάσταση στην περιοχή. 

2. Η τήρηση αρχείου μελετών, ερευνών και έργων που 
έχουν εκτελεστοί στην περιοχή του Σ.Π. 

3. Η κατάρτιση ερευνών και μελετών και τη διάγνωση 
των αναγκών της ανάπτυξης και την ιεράρχηση των προτε¬ 
ραιοτήτων έργων και μέτρων καθώς και η τεχνική στήριξη. 

ο επιστημονικός σχεδιαομός και η παρακολούθηση του 
συνολικού προγράμματος δράσης του Σ.Π. 

4. Η κατάρτιση του ετήσιου και μεσοχρόνιου Τοπικού 
Αναπτυξιακού Προγράμματος της περιοχής του Συμβου¬ 
λίου βάοει του Ν. 1622/86 οε συνδυασμό με το Ν. 
2218/94 άρθρο 48 παρ. 4α και 11, στα πλαίσια του δημο¬ 
κρατικού προγραμματισμού. 

5. Ο σχεδιαομός και η υλοποίηση προγραμμάτων που 
αφορούν την κοινωνική και πολιτιστική ανάπτυξη και βελ¬ 
τίωση της ποιότητας ζωής σε διαδημοτική - διακοινοτική 
εμβέλεια. 

6. Η συμμετοχή στη διαδικασία κατάρτισης των μεοο- 
χρόνιων Νομαρχιακών Αναπτυξιακών Προγραμμάτων με 
τη διατύποχτη των σχετικών προτάσεων που αφορούν την 
περιοχή του Σ.Π. 

7. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων και πρωτοβουλιών της Ευρωπαϊκής Ένω¬ 
σης που αφορούν την περιοχή του Συμβουλίου. 

8. Η συλλογή - τεκμηρίωση και αξιοποίηση πληροφο¬ 
ριών, ο σχεδιαομός ολοκληρωμένων προτάσεων που αφο¬ 
ρούν την περιοχή του Συμβουλίου και η αναζήτηση πόρων 
χρηματοδότησης για την υλοποίηση έργων υποδομής και 
αναπτυξιακών προγραμμάτων από Εθνικές ή Κοινοτικές 
πηγές. 

9. Η συνεργασία με τις αρμόδιες υπηρεσίες των Ο.Τ.Α. 
μελών του Σ.Π., της Νομαρχιακής Αυτοδιοίκησης, της Γ.Γ. 
της Περιφέρειας, της Περιφερειακής Διεύθυνσης και άλ¬ 
λων αρμόδιων φορέων, όπου αυτή απαιτείται, για την πα¬ 
ροχή αμοιβαίων στοιχείων και πληροφοριών για την υλο¬ 
ποίηση των δραστηριοτήτων του Σ.Π. 

10. Η πληροφόρηση και υποστήριξη των Ο.Τ.Α. μελών 
του Σ.Π. για τεχνικά, αναπτυξιακά θέματα και προγράμ¬ 
ματα και για τη βελτίωση της λειτουργίας τους με σκοπό 
την καλύτερη εξυπηρέτηση των πολιτών. 

11.0 σχεδιαομός και η εκτέλεση έργων και προγραμ¬ 
μάτων αξιοποίησης των πλουτοπαραγωγικών πόρων δια- 
κοινοτικής ή διαδημοτικής σημασίας. 

12. Η υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και η τή¬ 
ρηση των δεδομένων του Κτηματολογίου της περιοχής 
τους, όπ&ις αυτά προκύπτουν από το συνολικό σχεδίασμά 
και την ολοκληρωμένη διαχείριση του Εθνικού Κτηματο¬ 
λογίου. 

13. Η μέριμνα για την εκτέλεση - επίβλεψη και λειτουργία 
διακοινοτικών και διαδημοτικών έργων τεχνικής υποδομής, 
κοινωικού εξοπλισμού και πολιτιστικής υποδομής. 

14. Η μέριμνα για την προστασία του περιβάλλοντος σε 
διακοινοτιιά^ - διαδημοτική εμβέλεια στα πλαίσια του Σ.Π. 
Η τήρηση στοιχείων, η εκπόνηση μελετών, ο σχεδιαομός - 
η υλοποίηση - επίβλεψη προγραμμάτων και έργων για την 
προστασία και αξιοποίηση του περιβάλλοντος. 

15. Η συμμετοχή στο σχεδίασμά και στην υλοποίηση πα¬ 
ραγωγικών δραστηριοτήτων στην περιοχή Η μέριμνα για τη 
δημιουργία νέων θέσεων εργασίας. 

16. Κάθε άλλη σχετική αρμοδιότητα που ήθελε ανατε¬ 
θεί από τους ΟΤΑ μέλη του Συμβουλίου Περιοχής. 

17. Κάθε άλλη σχετική αρμοδιότητα που ήθελε ανατε¬ 
θεί από τη Νομαρχιακή Αυτοδιοίκηση, Δημόσιους Φορείς 
και Ν.Π.Δ.Δ. 

18. Το Συμβούλιο Περιοχής δεν ασκεί τις αρμοδιότητες 


4,6, 7,8, για την εδαφική περιφέρεια Δήμου ή Κοινότητας 
μέλους του, με πληθυσμό μεγαλύτερο από 5.000 κατοί¬ 
κους, εκτός αν του τις αναθέσει με απόφαση του το Συμ¬ 
βούλιο του Δήμου ή της Κοινότητας. Σε εξαιρετικές περι¬ 
πτώσεις εφαρμογής ειδικών αναπτυξιακών προγραμμά¬ 
των, μπορεί με κοινή απόφαση των Υπουργών Εθνικής Οι¬ 
κονομίας και Εσωτερικών να μειωθεί το όριο των 5.000 
κατοίκων σε 3.000 κατοίκους και ειδικά για νησιωτικές 
περιοχές σε 2.000 κατοίκους. 

Άρθρο 3 

β. Τμήμα Διοικητικής Υποστήριξης και Οικονομικού 

Στις αρμοδιότητες του Τμήματος ανήκουν τα αφορώντα 
στη διοικητική υποστήριξη, στο προσωπικό, στα οικονο¬ 
μικά του Συμβουλίου Περιοχής, στην πραγματοποίηση 
προμηθειών για την κοινή εξυπηρέτηση των Ο.Τ.Α. μελών 
του καθώς και στην υποστήριξη των Ο.Τ.Α. - μελών του 
Σ.Π. σε θέματα διοικητικής, κοινωνικής, πολιτιστικής μέρι¬ 
μνας και εξυπηρέτησης των πολιτών. 

Αναλυτικότερα οι αρμοδιότητες του Τμήματος είναι οι 
εξής: 

β1. Αρμοδιότητες γραμματειακής υποστήριξης 

1. Η δακτυλογράφηση και η διεξαγωγή της προσωπικής 
αλληλογραφίας του Προέδρου του Συμβουλίου Περιοχής, 
του Διοικητικού Συμβουλίου και της εκτελεστικής Επιτρο¬ 
πής του Σ.Π., της αλληλογραφίας των Υπηρεσιών του Συμ¬ 
βουλίου Περιοχής, η τήρηση του αρχείου της και η γραμ¬ 
ματειακή - διοικητική στήριξη των οργάνων και υπηρεσιών 
του Σ.Π. 

2.0 προγραμματισμός των συναντήσεων του Προέδρου 
και όλων των οργάνων του Σ.Π. με τους εκπροσώπους των 
Ο.Τ.Α. - μελών του Σ.Π., της Νομαρχιακής Αυτοδιοίκησης, 
των Δημόσιων Αρχών, τις επιτροπές, συλλόγους και τους 
πολίτες και η τήρηση του ημερολογίου των επαφών αυ¬ 
τών. 

3. Η παραλαβή από τους υπηρεσιακούς παράγοντες των 
φακέλλων των εγγράφων που πρέπει να υπογραφούν από 
τον Πρόεδρο. 

4. Η φροντίδα για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

5. Η παραλαβή του ημερήσιου και περιοδικού τύπου, 
καθώς και όλων των εντύπων που αποστέλλονται στο Σ. Π., 
η επιμέλεια της καθημερινής αποδελτίωσης του τύπου. 

6. Η τήρηση του πρωτοκόλλου εισερχομένων - εξερχο- 
μένων εγγράφων. 

7. Η τήρηση των πρακτικών των συνεδριάσεων των ορ¬ 
γάνων του Συμβουλίου Περιοχής και η ενημέρωση του 
ανάλογου βιβλίου πρακτικών καθώς και κάθε άλλου εντύ¬ 
που, που αποφασίζει το Δ.Σ. του Συμβουλίου Περιοχής ότι 
είναι απαραίτητα οτην καλύτερη διεκπεραίωση των λει¬ 
τουργιών του. 

β2. Διοικητικές αρμοδιότητες 

1. Η παρακολούθηση και ειραρμογή όλων των νόμων και 
διαταγμάτων που αφορούν το πάσης φύσεοος προσωπικό 
του Σ.Π. και η άσκηση των αρμοδιοτήτων που απορρέουν 
από τον Κώδικα Κατάστασης Δημοτικών και Κοινοτικών 
Υπαλλήλων (Ν. 1188/81), όπως αυτός τροποποιήθηκε 
από τους Ν. 2218/94, 2240/94, 2307/95 κ.λπ. και η τή¬ 
ρηση σχετικού αρχείου. 

2. Η τήρηση Μητρώου, Ευρετηρίου και Ατομικών Φα¬ 
κέλλων του μόνιμου και με σχέση εργασίας Ι.Δ. αορίστου 

χρόνου, σύμβασης έργου και πόσης φύοεοος προσωπι¬ 
κού. 

3. Η σύνταξη και η θεώρηση των πόσης φύσεως μισθο- 
δοτικών στοιχείων όλου του προσωπικού και η προώθηση 
για τη σύνταξη των μιοθοδοτικών καταστόσεων. 

4. Η εφαρμογή του πειθαρχικού δικαίου. 

5. Η διεκπεραίωση κόθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π. που συνταξιοδοτού- 
νται, καθώς και κάθε υπόθεσης που έχει σχέση με τη συ- 
νταξιοδότηση του Ι.Δ. προσωπικού και με την καταβολή 
της προβλεπόμενης από το νόμο αποξημίωσης. 

6.0 έλεγχος και η παρακολούθηση της τήρησης του κα¬ 
νονικού ωραρίου εργασίας. 

7. Η έκδοση ή η κοινοποίηση εγκυκλίων που αφορούν 
την υπηρεσιακή κατάσταση του προσωπικού και η ενημέ¬ 
ρωση του για τα προγράμματα επιμόρφωσής του. 

8. Η ορθολογική κατανομή του προσωπικού ώστε να λει¬ 
τουργούν εύρυθμα οι Υπηρεσίς του Σ.Π. 

9. Οι εισηγήσεις οτον Πρόεδρο του Σ.Π. για τη συγκρό¬ 
τηση των αναγκαίων επιτροπών και ομάδων εργασίας κα¬ 
θώς και για τα προσωπικά αιτήματα των υπαλλήλων. 

10. Η ευθύνη και η επίβλεψη για τη σωστή μηχανογρά¬ 
φηση - μηχανοργάνωση όλων των υπηρεσιών του Σ.Π. 

11. Η συγκέντρωση - αρχειοθέτηση όλων των ανα¬ 
γκαίων νόμων, διαταγμάτων εγκυκλίων, αποφάσεων, υλι¬ 
κών περιοδικών και βιβλίων για θέματα που αφορούν τη 
συνολική λειτουργία του Σ.Π. και την Αυτοδιοίκηση συνο¬ 
λικότερα. 

12. Η οργανωτική - διοικητική υποστήριξη Ο.Τ.Α. - με¬ 
λών του Σ.Π. εφόσον κρίνεται αναγκαία και δυνατή. 

13. Οι υπηρεσίες που αφορούν στην αστική και δημο¬ 
τική κατάσταση των πολιτών στα πλαίσια των αρμοδιοτή¬ 
των ή υποχρεώσεων του Σ.Π. 

14. Η παροχή υπηρεσιών που αφορούν τη χορήγηση 
αδειών λειτουργίας καταστημάτων εφόσον αφορούν αρ¬ 
μοδιότητα η συμβασιακή υποχρέωση του Σ.Π. 

15. Η οργάνωση της επικοινωνίας των πολιτών με τις 
Υπηρεσίες του Σ.Π. και η παροχή στους πολίτες των απα¬ 
ραίτητων πληροφοριακών στοιχείων και διαθέσιμων εντύ¬ 
πων που έχουν θέσει στη διάθεση του τμήματος οι Δημό¬ 
σιες Υπηρεσίες και οι ΟΤΑ μέλη του Σ.Π. 

16. Η ενημέρωση και παροχή κατευθύνσεων προς τους 
πολίτες για τα δικαιώματά τους και τη διεκπεραίωση των 
υποθέσεών τους. 

17. Η μέριμνα για τη διοργάνωση ή συμμετοχή σε πολιτι¬ 
στικές, αθλητικές και άλλες εκδηλώσεις. 

18. Η αποδοχή υποδείξεων και προτάσεων για αλλαγές 
που συμβάλλουν στη βελτίωση της λειτουργίας του Σ.Π. 
και στη λήψη μέτρων στα πλαίσια της γενικότερης ανα¬ 
πτυξιακής προσπάθειας. 

β3. Οικονομικές αρμοδιότητες 

1. Η τεχνική κατάρτιση (μετά από συνεργασία με αρμό¬ 
διες υπηρεσίες του Σ.Π.) του προϋπολογισμού εσόδων - 
εξόδων καιη εμπρόθεσμη υποβολή του στα αρμόδια όρ¬ 
γανα. Η συγκέντρτοση, η ένταξη στο μηχανογραφικό σύ¬ 
στημα όλων των στοιχείων του προϋπολογισμού. 

2. Ο προγραμματισμός και η συνεχής παρακολούθηση 
της πορείας εκτέλεσης του προϋπολογισμού εσόδων - 
εξόδων, των ταμειακών προγραμμάτων, η εξαγωγή των 
αποκλίσεων μεταξύ των προϋπολογισθέντων και απολογι¬ 


στικών μεγεθών, η επεξεργασία στοιχείων και η εξαγωγή 
συμπερασμάτων για την εκμετάλλευση και το κόστος πα¬ 
ροχής υπηρεσιών του Σ.Π. προς τους Ο.Τ.Α. και τους πο¬ 
λίτες. 

3. Η υποβολή εισήγησης για την αναμόρφωση του προϋ¬ 
πολογισμού, την εγγραφή νέων εσόδων, τη χορήγηση συ¬ 
μπληρωματικών και έκτακτων πιστώσεων, την ορθή κατα¬ 
νομή των πιστώσεων και την απορρόφηση των δαπανών 
για την εκτέλεση των έργων, των προμηθειών καθώς και 
την κίνηση του χρέους και την προστασία και αξιοποίηση 
της περιουσίας του Σ.Π. 

4. Η σύνταξη των ετήσιων οικονομικών απολογισμών 
του Σ.Π. και η τήρηση αρχείου ετήσιων απολογισμών εσό¬ 
δων - εξόδων του Σ.Π. σύμφωνα με τα απολογιστικά στοι¬ 
χεία που συντάσσει το Ταμείο. 

5. Η διεξαγωγή της διαδικασίας και η προμήθεια πάσης 
φύσεως υλικών και εξοπλισμού, εκτός των έργων, για τις 
ανάγκες του Σ.Π. και την κοινή εξυπηρέτηση των ΟΤΑ - 
μελών του βάσει των σχετικών νόμων και διατάξεων που 
ισχύουν και προσπαθεί να επιτυγχάνει τη συμφερότερη 
τιμή με την παρακολούθηση των τιμών και της ποιότητας 
της αγοράς. 

6. Η μέριμνα για την έκδοση των σχετικών εντολών προ¬ 
μηθειών, η σύνταξη των πρωτοκόλλων παραλαβής πάσης 
φύσεως υλικού των έργων και η υπογραφή από τις αντί¬ 
στοιχες επιτροπές παραλαβής. 

7. Η διαχείριση, η φύλαξη και η διάθεση του υλικού και η 
καταχώρηση του στα οικεία βιβλία αποθήκης. 

8. Η σύνταξη συμβάσεων με τους προμηθευτές. 

9. Η μέριμνα για την κοινοποίηση τους στους αρμόδιους 
και η παρακολούθηση της τήρησης των όρων των συμβά¬ 
σεων για την παράδοση των υλικών μέσα στις οριζόμενες 
προθεσμίες και η επιβολή ποινικής ρήτρας σε περίπτωση 
εκπρόθεσμων παραδόσεων, όπως καθορίζεται στις συμ¬ 
βάσεις ή στις διακηρύξεις. 

10. Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπη. 

11. Η τήρηση των προβλεπομένων από το νόμο λογιστι¬ 
κών βιβλίων εξόδων. 

12. Η κατάρτιση των μηνιαίων και ετήσιων λογαριασμών 
της διαχείρισης των εξόδων. 

13. Η σύνταξη των ανάλογων στατιστικών πινάκων που 
υποβάλλονται στις Δημόσιες Υπηρεσίες. 

14. Η συγκέντροίοη των στοιχείων που απαιτούνται για 
τον ετήσιο απολογισμό των εξόδων και η κατάρτιση του 
απολογισμού τους. 

15.0 έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάσει αυτών, των δι¬ 
καιούχων σύμφωνα με τις οικείες διατάξεις περί λογιστι¬ 
κού των ΟΤΑ. 

16. Η φροντίδα για τη συγκέντροοση και τον έλεγχο των 
κάθε φύσης παραστατικών, ο έλεγχος της επάρκειας της 
αντίστοιχης πίστωσης του προϋπολογισμού, η έκδοση 
χρηματικών ενταλμάτων, η έγκαιρη προώθηση για υπο¬ 
γραφή τους από τον Πρόεδρο, η καταχώρηση τους στο μη¬ 
χανογραφικό σύστημα και η αρχειοθέτησή τους. 

17.0 συσχετισμός κάθε δαπάνης με τυχόν προηγού¬ 
μενη όμοια η συνεχής παρακολούθηση των ταμειακών 
υπολοίπων και η τακτή ενημέρωση προς την αρμόδια υπη¬ 
ρεσία και τα αρμόδια όργανα του Σ.Π. 

18. Η παρακολούθηση των εγκεκριμένων δανείων του 
Σ.Π. και η ενημέρωση του ταμείου του. 

19. Η παρακολούθηση της μισθοδοτικής κατάστασης 
όλων των εργαζομένων στο Σ.Π., η σύνταξη των μισθοδο- 
τικών καταστάσεων και η έκδοση των σχετικών βεβαιώ¬ 
σεων και πιστοποιητικών. 

20. Η μέριμνα της απόδοσης των υπέρ τρίτων κρατή¬ 
σεων και η τήρηση όλων των απαραίτητων βιβλίων. 

21. Η τήρηση από το νόμο όλων των προβλεπομένων βι¬ 
βλίων εσόδων. 

22.0 έλεγχος των χρηματικών τίτλων που διαβιβάζονται 
στο Ταμείο από τις αρμόδιες υπηρεσίες και η έκδοση των 
αποδεικτικών παραλαβής των εισπρακτέων εσόδων. 

23. Η έκδοση των γραμματειών είσπραξης των διαφό¬ 
ρων εσόδων. 

24. Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

25. Η επιμέλεια της κοινοποίησης των ατομικών ή γενι¬ 
κών προσκλήσεων προς τους οφειλέτες. 

26. Η εγγραφή της πίστωσης των πληρωσάντων οφειλε¬ 
τών στους οικείους χρηματικούς καταλόγους και η βεβαί¬ 
ωση της ενέργειας αυτής στον καθένα από τα οικεία απο¬ 
σπάσματα των καταλόγων. 

27. Η εκκαθάριση των οφειλών των δημοτών και η εισή¬ 
γηση όπου απαιτείται της λήψης αναγκαστικών μέτρων εί¬ 
σπραξης με την τήρηση παράλληλα των σχετικών βιβλίων 
κατασχέσεων. 

28. Ο έλεγχος των διπλοτύπων εισπράξεων πριν από 
κάθε χρηματική κατάθεση εκ μέρους των εισπρακτόρων 
και η παραλαβή των εισπράξεων. 

29. Η διαχείριση και παρακολούθηση της διακίνησης 
των διαφόρων ειδών - υλικών και η τήρηση των ανάλογων 
βιβλίων. 

30. Η προώθηση στο Γενικό Χημείο του Κράτους για 
έλεγχο και αξιολόγηση όλων των ειδών για τα οποία υπάρ¬ 
χουν ειδικοί όροι στις συμβάσεις. 

31. Η διεξαγωγή δημσπρασιών ή πρόχειρων διαγωνι¬ 
σμών σύμφωνα με την προβλεπόμενη νομοθεσία. 

32. Η συγκέντρωση στατιστικών στοιχείων για τα οικο¬ 
νομικό και άλλα ζητήματα που αφορούν τις υπηρεσίες του 
Σ.Π. και η παροχή των στοιχείων και των πληροφοριών σε 
αυτές και στα όργανα του Σ.Π. καθώς και η ευθύνη για την 
όλη λειτουργία της μηχανογράφηαης και μηχανοργάνω¬ 
σης των Υπηρεσιών του Σ.Π. και την αποτελεσματική λει¬ 
τουργία των εγκατεστημένων υπολογιστών στις Υπηρε¬ 
σίες αυτές. 

33. Η τήρηση κάθε πληροφοριακού αρχείου που απαι¬ 
τείται από την οικονομική λειτουργία του Σ.Π. και τις εκά- 
στοτε ισχύουσες διατάξεις. 

β4. Ειδική Ταμειακή Υπηρεσία (Ν. 2218/94 άρθρο 48 
παρ. 13) - Ταμείο 

1. Παραλαβή των χρηματικών ενταλμάτων πληρωμών και 
διενέργεια των πληρωμών προς τους δικαιούχους μετά από 
έλεγχο των τυχόν επιπρόσθετων δικαιολογητικών που ορίζει 
ο νόμος ότι πρέπει να προσκομίζουν οι δικαιούχοι. 

2. Καταγραφή των διενεργούμενων πληρωμών σύμ¬ 
φωνα με τις ισχύουσες διατάξεις. 

3. Διενέργεια εισπράξεων αντίστοιχων οφειλών προς το 
Σ.Π. για οποιαδήποτε αιτία στα γραφεία του Συμβουλίου 
Περιοχής. ' Εκδοση των αντίστοιχων γραμματίων είσπρα¬ 
ξης και σχετική ενημέρωση του περιοδικού αρχείου οφει¬ 
λετών κατά οφειλέτη. 


4. Διενέργεια εισπράξεων αντίστοιχων οφειλών προς το 
Συμβούλιο Περιοχής, μέσω Εισπρακτόρων. Έκδοση των 
αντίστοιχων γραμματίων εισπράξεων και σχετική ενημέ- / 
ρωση του περιοδικού αρχείου οφειλετών κατά οφειλέτη. ■ 
Τήρηση των διαδικασιών πρακολούθησης/ελέγχου των Ει- 
σπρακτόρων. 

5. Καταγραφή των διενεργούμενων εισπράξεων σύμ¬ 
φωνα με τις ισχύουσες διαδικασίες και σχετική ενημέ¬ 
ρωση του Λογιστηρίου. 

6. Παρακολούθηση της πραγματοποίησης των υποχρε¬ 
ώσεων των οφειλετών προς το Σ.Π. και ενημέρωση του 
Λογιστηρίου για τις καθυστερούμενες οφειλές. 

Άρθρο 4 

γ. Τμήμα Παροχής Υπηρεσιών 

Στην αρμοδιότητα του Τμήματος ανήκει κάθε παροχή 
υπηρεσίας (και μέσω της ανάθεσης αρμοδιοτήτων από 
τους ΟΤΛ μέλη του Συμβουλίου Περιοχής, την Νομαρχια¬ 
κή Αυτοδιοίκηση, Δημόσιους Φορείς και Ν.Π.Δ.Δ.), που 
αποβλέπει στην βελτίωση και αναβάθμιση της ποιότητας 
ζωής των κατοίκων. Αναλυτικότερα οι υπηρεσίες τέτοιου 
είδους είναι οι εξής: 

1. Η επιμέλεια της καθαριότητας των οδών καιπλατειών 
των Ο.Τ.Α. μελών του Σ.Π. και γενικά όλων των κοινόχρη¬ 
στων χώρων, καθώς καιη περισυλλογή - αποκομιδή, η 
υγειονομική ταφή και συνολική διαχείριση των στερεών 
αποβλήτων των οικιών και καταστημάτων των ΟΤΑ - με¬ 
λών, σύμφωνα με το σχετικό πρόγραμμα του Σ.Π. και τις 
συναφείς αποφάσεις των αρμοδίων οργάνων. 

2. Η μέριμνα για την συντήρηση των αυτοκινήτων, μηχα¬ 
νημάτων, και λοιπού κινητού εξοπλισμού των υπηρεσιών 
του Σ.Π. 

3. Η παρακολούθηση της κατάστασης των οδών, πλα¬ 
τειών και λοιπών κοινοχρήστων χώρων από πλευράς καθα¬ 
ριότητας, βλαβών, κακής χρήσης. 

4. Η μέριμνα για την συντήρηση, επισκευή και καλή λει- 
τορυγία των δικτύων ύδρευσης των Ο.Τ.Α. μελών του Σ.Π. 
(εσωτερικών και εξωτερικών), των αντλιοστασίων, δεξα¬ 
μενών και λοιπών εγκαταστάσεων. 

5. Η μέριμνα για την συνεχή υδροδότηση όλων των ση¬ 
μείων των Ο.Τ.Α. μελών του Σ.Π. καθόλο το 24ωρο, κα¬ 
θώς και η κανονική και ανελλιπής χλωρίωση του παρεχό¬ 
μενου από τα αντλιοστάσια νερού βάσει των οδηγιών των 
αρμοδίων υπηρεσιών. 

6. Η επιμέλεια της καθαριότητας των δεξαμενών των 
αντλιοστασίων και των χώρων γύρω από αυτά προς απο¬ 
φυγή μόλυνσης των νερών. 

7. Η μέριμνα για τη γρήγορη επισκευή βλαβών στα κε¬ 
ντρικά δίκτυα, καθώς και στις ιδιωτικές περιοχές, εφόσον 
οι υδρολήπτες ειδοποιούνται εγγράφως από την υπηρεσία 
του Σ.Π. αμελήσουν να επισκευάσουν τις βλάβες αυτών. 

8. Η μέριμνα του συνεχούς ελέγχου της λειτουργίας των 
υδρομέτρων των υδροληπτών. 

9. Η επιμέλεια τη συντήρησης και καθαριότητας των χώ¬ 
ρων πρασίνου, και δενδροστοιχιών και η μέριμνα για την 
αναβάθμισή τους. 

10. Η εκτέλεση μικρών τεχνιών έργων υποδομής στα 
πλαίσια της διαδημοτικής-διακοινοτικής συνεργασίας και 
των αρμοΟιοτήτων ή ανατιθεμένων συμβάσεων του Συμ¬ 
βουλίου Περιοχής. Η εκτέλεση των έργων αυτών γίνεται 
με την συνεργασία του Τμήματος Μελετών - Προγραματι- 

σμού και Τεχνικών έργων, το οποίο έχει την ευθύνη του 
σχεδιασμού, μελέτης και επίβλεψης τους. 

11. Η παροχή συμβουλευτικών κοινωνικών υπηροιών 
στους κατοίκους της περιοχής κα η μέριμνα για το σχεδια- 
ομό και υλοποίηση προγραμμάτων κοινωνικής στήριξης 
και υγείας. 

12. Τήρηση φυσικού Ταμείου στα γραφεία του Συμβου¬ 
λίου Περιοχής. 

13. Διενέργεια χρηματικών δοσοληψιών με τις Τράπε¬ 
ζες και άλλους (ρορείς. 

ΜΕΡΟΣ ΔΕΥΤΕΡΟ 
Προσωπικό - Διάρθρωση θέσεων 
ΤΜΗΜΑ Α' 

Μόνιμο Προσωπικό 

ΚΕΦΑΛΑΙΟ Α' 

Κατηγορίες και Κλάδοι Προσωπικού 
Αρθρο 5 

Διάκριση θέσεων και κατηγορίες 
Το μόνιμο προσωπικό τσυ Συμβουλίου περιοχής υπάγε¬ 
ται στις διατάξεις του πρώτου μέρους του Ν. 1188/81 
όπως ισχύει κάθε φορά τροποποιούμενος και ουμπληρού- 
μενος, (περί κυρώσεως του κώδικος περί καταστάσεως 
προσωπικού οργανισμών τοπικής αυτοδιοίκησης). 

Οι θέσεις των μσνίμων υπαλλήλων του Συμβουλίου Πε¬ 
ριοχής διακρίνονται σε κατηγορίες ως εξής: 
α. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
β. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
γ. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
δ. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Αρθρο 6 

Εισαγωγικός και Καταληκτικός βαθμός 

1. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι σ βαθμός Δ’ και καταληκτικός ο βαθμός Α'. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης είναι ο βαθμός Ε' και καταλη¬ 
κτικός ο βαθμός Β'. 

3. Για τους απόφοιτους της Εθνικής Σχολής Δημόσιας 
Δισίκησης εισαγωγικός βαθμός είναι ο Β'. 

ΚΕΦΑΛΑΙΟ Β' 

Αριθμός θέσεων κατά Κλάδου και προσόντα διορισμού 
Αρθρο 7 

Η οργανική σύνθεση και η διαβάθμιση των θέσεων του 
τακτικού προσωπικού, κατά κατηγορίες και κλάδους, 
όπως προβλέπεται στα Π.Δ. 37α/87 και 22/90, ορίζεται 
ως εξής: 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1.1. ΚΑΤΗΓΟΡΙΑ ΠΕ 

Κλάδος ΠΕ - Οικονομολόγων Δύο (2) θέσεις 

1.2. ΚΑΤΗΓΟΡΙΑ ΤΕ 

Κλάδος ΤΕ Διοικητικού - Λογιστικού Μία (1) θέση 
Κλάδος ΤΕ Πληροφσρικής Μια (1) θέση 

Κλάδος ΤΕ Κοινωνικών Λειτουργών Μία (1) θέση 

1.3. ΚΑΤΗΓΟΡΙΑ ΔΕ 

Κλάδσς ΔΕ Διοικητικού Δύο (2) θέσεις 

Κλάδσς ΔΕ Δακτυλογράφων - Χειριστών Η/ΥΔύο (2) θέ¬ 
σεις 


Κλάδος ΔΕ εισπρακτόρων Δύο (2) θέσεις 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

2.1. ΚΑΤΗΓΟΡΙΑ ΠΕ 

Κλάδος ΠΕ Πολιτικών Μηχανικών Μία (1) θέση 

Κάδος ΠΕ Ηλεκτρολόγων - Μηχανικών Μία (1) θέοη 

2.2. ΚΑΤΗΓΟΡΙΑ ΤΕ 

Κλάδος ΤΕ Τεχνολόγων Τοπογράφων Μία (1) θέση 

2.3. ΚΑΤΗΓΟΡΙΑ ΔΕ 

Κλάδος ΔΕ Δομικών Εργων Μία (1) θέση 

Κλάδος ΔΕ Οδηγών Τρεις (3) θέσεις 

Κλάδος ΔΕ Υδραυλικού - Τεχνίτη Δύο (2) θέσεις 

2.4. ΚΑΤΗΓΟΡΙΑ ΥΕ 

Κλάδος ΥΕ Εργατών Καθαριότητας, 
και γενικών καθηκόντων Επτά (7) θέσεις 

3. ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
3.1. ΚΑΤΗΓΟΡΙΑ ΤΕ 

Κλάδος Τ.Ε. Εποπτών Δημόσιας Υγείας Μία (1) θέση 
ΤΜΗΜΑ Β' 

'Αρθρσ 9 
Ειδική θέση 

Μια θέση δικηγόρσυ με πάγια αντιμισθία (άρθρο 245 Ν. 
1181/81). 

ΤΜΗΜΑ Γ' 

Κατανομή θέσεων 

Κατανομή θέσεων Μόνιμου Προσωπικού μεταξύ των 
Υπηρεσιών (Τμημάτων) του Συμβουλίου Περιοχής. 

Αρθρο 10 

Διάρθρωση Προσωπικού κατά κλάδο και Ειδικότητα 

Κλάδος Ειδικότητα Σύνολο Τμήμα Τμήμα Τμήμα 

θέσεων Α' Β' Γ 

ΠΕ1 Οικονομολόγων 2 1 1 

ΠΕ3 Πολιτ. Μηχανικών 1 1 

ΠΕ5 Ηλεκτρολ. Μηχανικός 1 1 

ΤΕ19 Πληροφορικής 1 1 

ΤΕ5 Τεχνολ. Τοπογραφ. 1 1 

ΤΕ1 Διοικητικού Λογιστικού 1 1 

ΤΕ11 Επόπτες Δημόσιας Υγείας 1 1 

ΤΕ2 Κοινωνικών Λειτουργών 1 1 

ΔΕ5 Δομικών Εργων 1 1 

ΔΕ1 Διοικητικού 2 2 

ΔΕΙ Διοικητικού - Χειριστών Η/Υ 2 1 1 

ΔΕ30 Υδραυλικού Τεχνίτη 2 2 

ΔΕ29 Οδηγών 3 3 

ΔΕΙ 5 Εισπρακτόρων 2 2 

ΥΕ16 Εργάτες καθαριότητας και 

γενικών καθηκόντων 7 7 

ΣΥΝΟΛΟ 28 5 8 15 

ΤΜΗΜΑ Δ’ 

Προϊστάμενοι Οργανικών Μονάδων - Καθήκοντα Προσω¬ 
πικού 
Αρθρο 11 

Σε κάθε οργανική μονάδα επιπέδου Διεύθυνσης και Αυ¬ 
τοτελούς Τμήματος του Συμβουλίου Περιοχής της 5ης 
Εδαφικής Περιφέρειας Ν. Λασηθίου τοποθετούνται προϊ¬ 
στάμενοι υπάλληλοι των κλάδων ΠΕ, ΤΕ, ΔΕ (Ν. 2190/94 
άρθρο 36) οος ακολούθως: 

Άρθρο 12 

Διεύθυνση Υπηρεσίας Συμβουλίου Περιοχής 

1. Ο Προϊστάμενος της Διευθϋνσεως της Υπηρεσίας 
του Συμβουλίου Περιοχής προέρχεται από τους κλάδους 
ΠΕ Διοικητικού - Οικονομολόγων ή ΠΕ Πολιτικών Μηχανι¬ 
κών ή ΠΕ Ηλεκτρολόγων Μηχανικών. 

2. Τα καθήκοντα του Προϊσταμένου της Διευθύνσεως 
της Υπηρεσίας του Συμβουλίου Περιοχής είναι τα εξής: 

α. Προΐσταται των Τμημάτων και Γραφείων που υπάγο¬ 
νται στην αρμοδιότητά του. 

β. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση των υπαλλήλων, 
την τήρηση των νόμων, διαταγμάτων, αποφάσεων κ.λπ., 
που αφορούν το Συμβούλιο Περιοχής και τους καθοδηγεί 
κατά την εκτέλεση των υπηρεσιακών τους καθηκόντων. 

γ. Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων. 

δ. Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

ε. Ενημερώνεται για όλη την εισερχόμενη και εξερχό- 
μενη αλληλογραφία που αφορά τη Διεύθυνση, χαρακτηρί¬ 
ζει και κατανέμει αυτή σύμφωνα με τις αρμοδιότητες των 
Τμημάτων ή Γραφείων και δίνει τις αναγκαίες οδηγίες 
στους Προϊσταμένους για τις ενέργειες που πρέπει να γί¬ 
νουν. 

στ. Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ. θεωρεί με τη μονογραφή του και υποβάλλει όλα τα 
έγγραφα που συντάσσονται από τα Τμήματα και Γ ραφεία 
της Διεύθυνσης για έγκριση και υπογραφή από τον Πρόε¬ 
δρο ή το νόμιμο αναληρωτή του, καθιστάμενος έτσι συνυ- 
πεύθυνος για τη νομιμότητα της ενέργειας. 

η. θεωρεί τη βεβαίτοση της εργασίας ταυ προσωπικού 
που υπηρετεί στη Διεύθυνση. 

θ. Εισηγείται τα θέματα της αρμοδιότητας του στον 
Πρόεδρο, υπογράφοντας τις σχετικές εισηγήσεις. 

ι. Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του Συμ¬ 
βουλίου Περιοχής και αναπτύσει τις απόψεις του πάνω 
στα διάφορα υπηρεσιακά θέματα. 

κ. Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες ου- 
ντάσσονται από τους Προϊσταμένους των υπηρεσιακών 
μονάδων. 

λ. Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνσης διαφο¬ 
ρών. 

Άρθρο 13 

Τμήμα μελετών - Προγραμματισμού και Τεχνικών Έργων 
1. ο Πρσίοταμβνος του Τμήματος Μελετών - Προγραμ¬ 
ματισμού και Τεχνικών Έργων του Συμβουλίου Περιοχής 
προέρχεται από τους κλάδους ΠΕ Πολιτικών Μηχανικών 


ελλείψει αυτών από τον κλάδο ΠΕ Ηλεκτρολόγων - Μηχα¬ 
νικών και ελλείψει και αυτού από τον κλάδο ΤΕ Τεχνολό¬ 
γων Τοπογράφων. 

2. Τα καθήκοντα του Προϊσταμένου του Τμήματος Με¬ 
λετών - Προγραμματισμού και Τεχνικών Έργων του Συμ¬ 
βουλίου Περιοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐσταται. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας 
του, δίνοντας παράλληλα τις αναγκαίες επεξηγηματικές 
οδηγίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε την τακτική παρουσία, απόδοση και 
συνεπεία τους. 

δ. Εκτελεί τις εντολές του Διευθυντή, εισηγείται σ’ αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματος του καθώς και των υποθέσεων 
που εκκρεμούν. 

ε. Συντάσσει τις εκθέσεις αξιολόγησης των υπηρετού- 
ντων υπαλλήλων, τις οποίες στη συνέχεια υποβάλλει στο 
Διευθυντή για περαιτέρω κρίση. 

Άρθρο 14 

Τμήμα Διοικητικής υποστήριξης και Οικονομικού 

1. Ο Προϊστάμενος του Τμήματος Διοικητικής Υποστή¬ 
ριξης και Οικονομικού του Συμβουλίου Περιοχής προέρχε¬ 
ται από τον κλάδο ΠΕ Οικονομικών και ελλείψει αυτού από 
τον κλάδο ΤΕ Διοικητικού Λογιστικού ή ΤΕ Πληροφορι¬ 
κής. 

2. Τα καθήκοντα του Προϊσταμένου του Τμήματος Διοι¬ 
κητικής Υποστήριξης και Οικονσμικσύ του Συμβουλίου 
Περιοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐσταται. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας του 
δίνοντας παράλληλα τις αναγκαίες επεξηγηματικές οδη¬ 
γίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε την τακτική παρουσία, απόδοση και 
συνέπειά τους. 

δ. Εκτελεί τις εντολές του Διευθυντή, εισηγείται σ’ αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματος του καθώς και των υποθέσεων 
που εκρεμούν. 

ε. Συντάσσει τις εκθέσεις αξιολόγησης των υπηρετού- 
ντων υπαλλήλων, τις οποίες στην συνέχεια υποβάλλει στο 
Διευθυντή για περαιτέρω κρίση. 

οτ. Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητά τους. 

Άρθρο 15 

Τμήμα παροχής Υπηρεσιών 

1. Ο Προϊστάμενος του Τμήματος Παροχής Υπηρεσιών 
του Συμβουλίου Περιοχής προέρχεται από τον κλάδο ΠΕ ή 
ΤΕ ή ΔΕ. 

2. Τα καθήκοντα του Προϊσταμένου του Τμήματος Πα¬ 
ροχής Υπηρεσιών του Συμβουλίου Περιοχής είναι τα εξής: 

α. Είναι υπεύθυνος για την ακριβή τήρηση, ε^ραρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προίσταται. 

Άρθρο 16 

Προσωπικό συμβουλίου περιοχής 

1. Τα καθήκοντα του προσωπικού του Συμβουλίου Πε¬ 
ριοχής είναι τα εξής: 

α. Στα πλαίσια των αρμοδιοτήτων των υπηρεσιών που εί¬ 
ναι τοποθετημένοι οι υπάλληλοι και όλοι οι εργαζόμενοι, 
ανεξάρτητα από την εργασιακή τους σχέση, εκτελούν την 
εργασία που τους έχει ανατεθεί με προσοχή, επιμέλεια και 
ευσυνειδησία, κάτω από τις οδηγίες και κατευθύνσεις των 
προϊσταμένων τους, σύμφωνα με την κείμενη νομοθεσία 
και αρμονική και συναδελφική συνεργασία μεταξύ τους. 

β. Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ., είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίοις όταν αυτή οφείλεται σε 
αμέλεια ή κακή χρήση. 

γ. Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ. Αναφέρουν στον προϊστάμενό τους έγκαιρα γραπτά ή 
προφορικά για τις υποθέσεις που εκκρεμούν και δεν μπο¬ 
ρούν να επιλυθούν άμεσα ή εντός των προθεσμιών που 
έχουν ταχθεί. 

ε. Σε όλους τους υπαλλήλους και εργαζομένους μπορεί 
να ανατεθούν επιπλέον αρμοδιότητες μετά από απόφαση 
του Προέδρου. 

2. Για την κατάταξη υπηρετούντων υπαλλήλων και ερ¬ 
γαζομένων, τις ημέρες και ώρες εργασίας, την υπερω- 
ριακή απασχόλησή τους, μετακινήσεις, μετατάξεις, απο¬ 
σπάσεις, κατάταξη, πειθαρχικά παραπτώματα κ.α. εφαρ¬ 
μόζονται: ο νόμος 2190/94 (άρθρο 38), ο νόμος 2307/95 
(άρθρο 8) και ο νόμος 2344/95 (άρθρο 19) όπως ισχύουν 
κάθε φορά. 

Άρθρο 17 

Στο επίπεδο των τμημάτων και μη αυτοτελών γραφείων, 
ο συντονισμός και η συνεργασία των υπαλλήλων και όλων 
των εργαζομένων του Σ.Π. εξασφαλίζεται με τακτικές ή 
έκτακτες συντσνιστικές συσκέψεις και ομάδες εργασίας 


με αντικείμενο την αλληλοενημέρωση, την επισήμανση 
και αντιμετώπιση προβλημάτων και την στενή συνεργασία 
τους σε αντικείμενα που απαιτούν διαφορετικές ειδικότη¬ 
τες. 

Το προσωπικό του Σ.Π. συνέρχεται επίσης σε τακτές ή 
έκτακτες ολομέλειες με πρόσκληση του Προϊσταμένου 
Διεύθυνσης ή τσυ Προέδρου του Δ.Σ. με αντικείμενο συ¬ 
ζήτησης την ενημέρωσή του για την πορεία του συνολικού 
προγραμματισμού και έργου του Σ.Π. και την άμεση αντι¬ 
μετώπιση προβλημάτων. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας του 
δίνοντας παράλληλα τις αναγκαίες επεξηγηματικές οδη¬ 
γίες για την εκτέλεσή τους. 

γ. Κατανέμει την εργασία στους εργαζομένους και τους 
κάθοδηγεί, ελέγχει την τακτική παρουσία, απόδοση και 
συνέπεια τους και ορίζει τα αρμόδια συνεργεία που είναι 
απαραίτητα. 

δ. Εκτελεί τις εντολές του Διευθυντή και του Προέδρου 
του Σ.Π., εισηγείται προς αυτούς τις υποθέσεις της αρμο¬ 
διότητας του, υποβάλλει τις υπηρεσιακές εκθέσεις - ση¬ 
μειώματα και πληροφορίες για την πορεία των εργασιών 
του Τμήματος του καθώς και των υποθέσεων που εκκρε¬ 
μούν. 

ε. Συντάσσει τις εκθέσεις αξιολόγησης των υπηρετού¬ 
ντων εργαζομένων, τις οποίες στη συνέχεια υποβάλλει 
στο Διευθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του, συντάοσοντας και ελέγχοντας προσωπικά τα σημα¬ 
ντικότερα έγγραφα και καθίσταται υπεύθυνος για τη νομι- 
μότητά τους. 

Την ευθύνη για τον συντονισμό και την συνεργασία με¬ 
ταξύ τμημάτων, μη αυτοτελών γραφείων και την συνεργα¬ 
σία μεταξύ των εργαζομένων και των οργάνων του Σ.Χ. 
έχει ο Προϊστάμενος Διεύθυνσης του Σ.Π. 

Άρθρο 18 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 5ης Εδαφικής Περιφέ¬ 
ρειας του Νομού Αασιθίου αρχίζει από τη δημοσίευση του 
στην Εφημερίδα της Κυβερνήσεως. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Σ.Π. της 5ης 
Εδαφικής Περιφέρειας Νομού Αασιθίου, το ύψος της 
οποίας δεν μπορεί να προσδιορισθεί. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Άγιος Νικόλαος, 30 Ιουλίου 1996 

Με εντολή Γ εν. Γ ραμμ. Περιφ. Κρήτης 
Ο Αναπλ/τής Περ/κού Διευθυντή 
ΓΕΩΡΓΙΟΣ ΠΟΤΑΜΙΑΝΑΚΗΣ 

